
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Martin 9P/92/2025 5725202128 10. 11. 2025 JUDr. Paulína Cubinková ECLI:SK:OSMT:2025:5725202128.2
Rozsudok bez odôvodnenia Okresný súd Martin sudkyňou JUDr. Paulínou Cubinkovou vo veci starostlivosti súdu o maloleté dieťa : A. B., nar. XX.XX.XXXX, bytom ako matka, zastúpené kolíznym opatrovníkom : Úrad práce, sociálnych vecí a rodiny Martin, dieťa rodičov, matky : C. B., nar. XX.XX.XXXX, trvale bytom D. XXXXX/XX, D., právne zastúpená: Advokátska kancelária JUDr. Halagan s. r. o. , so sídlom Framborská 253/21, 010 01 Žilina, IČO: 50 626 329 a otca : E. F., nar. XX.XX.XXXX, trvale bytom G. XXX/XX, H., právne zastúpený: JUDr. Ladislav Mejstrík, advokát so sídlom E. B. Lukáča 2, Martin, IČO: 50412272, v konaní o návrhu na úpravu výkonu rodičovských práv a povinností k maloletému dieťaťu, takto rozhodol: I. Súd s c h v a ľ u j e rodičovskú dohodu v nasledovnom znení: D. A., nar. XX.XX.XXXX sa zveruje do osobnej starostlivosti
matky.
Obaja rodičia sú oprávnení maloleté dieťa zastupovať a spravovať jeho majetok. Otec je oprávnený stretávať sa s maloletou každý párny víkend v sobotu od 08:00 hod. do 16:00 hod. a v nedeľu od 08:00 hod. do 16:00 hod., kedy si maloletú prevezme od matky v mieste bydliska matky a následne v mieste bydliska matky maloletú matke odovzdá. Matka je povinná maloleté dieťa na styk s otcom riadne a včas pripraviť a maloleté dieťa odovzdať otcovi. Otec sa zaväzuje prispievať na výživu maloletej výživným vo výške 240,- € mesačne, vždy do 20. dňa v mesiaci vopred k rukám matky, od 08.08.2025. Zameškané výživné pre maloleté dieťa za obdobie od 08.08.2025 do 31.10.2025 vo výške 357,50,- € je otec povinný uhradiť matke do 31.12.2025. II. Žiaden z účastníkov nemá nárok na náhradu trov konania. odôvodnenie: 1. Podľa ustanovenia § 221 písm. a) zákona č. 160/2015 Z.z. Civilného sporového poriadku v účinnom znení (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 2. V zmysle citovaného ustanovenia § 221 písm. a) CSP v spojení s § 2 ods. 1 zákona č. 161/2015 Z.z. Civilného mimosporového poriadku v účinnom znení (ďalej len „CMP“), rozsudok neobsahuje odôvodnenie, nakoľko sa všetci účastníci po vyhlásení rozsudku na pojednávaní vzdali práva podať odvolanie.
Poučenie: Proti tomuto rozsudku nemožno podať odvolanie, a to v zmysle ust. § 122 Civilného mimosporového poriadku, pretože súd rozsudkom schválil dohodu rodičov a v zmysle § 368 Civilného sporového poriadku, pretože sa účastníci po vyhlásení rozsudku vzdali práva podať odvolanie. Ak sa jedná o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže sa osoba oprávnená z rozhodnutia domáhať uspokojenia svojho nároku návrhom na výkon rozhodnutia vo veciach maloletých podľa § 370 a nasledujúcich Civilného mimosporového poriadku. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona (zákon č. 233/1995 Z. z. o súdnych exekútoroch a exekučnej činnosti v znení neskorších predpisov). Podľa § 122 CMP, ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie.

